# metadata.dc.description.abstract[].value
En aquest breu article no vull oferir una resposta definitiva a la pregunta del títol. Em quedo satisfet amb definir aquesta problemàtica dins el vast terreny de la filosofia política. Com a introducció, deixeu-me fer servir una qüestió d'actualitat: la discussió sobre la independència de Catalunya. Sopant amb uns amics fa un temps, dos es van posar a debatre sobre el fet que l'Estat no permetés un referèndum d'autodeterminació a Catalunya. Per a un, això era una clara senyal de la demofòbia estructural de l'Estat espanyol; per a l'altre, si es fes un referèndum, hauria de ser a tota Espanya, perquè no tenia sentit que els catalans decidissin, al marge de la resta de ciutadans, sobre quelcom que afectava al conjunt de l'Estat. Òbviament, no hi va haver acord, però quan ja s'acostava l'hora de marxar, el primer (el proreferèndum), va voler tancar la discussió amb una pregunta: "Però, a veure, què és la de- mocràcia?". "El govern del poble", va respondre l'altre. "Ajà!".

# metadata.dc.rights[].value
cc-by-nc-nd (c) Fernández Gel, Enric, 2016

# metadata.dc.source[].value
Articles publicats en revistes (Filosofia)